Fenix ein vogel ist genant (Mit aufgelösten Abbreviaturen)
Fenix ein vogel ist genant·
der wunderlicher art enpfligt·
er lebt alleine svnder par·
dekeine fruht er birt·
swenne sin nature im tv̊t bekant·
dc im dc alter angesigt·
dú schrift betútet vns vúr war·
wie er geivnget wirt·
in vúre er sich verbrinnen lat·
zeselker not in sin nature twinget·
der svnnen kraft der vúhte rat·
den fenix vs dem puluer wider bringet·
sus genaturet dc wolt ich·
die biderben edeln vnd die boͤsen weren·
die biderben dc si ivngeten sich·
die boͤsen das si niemer fruht geberen·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse